PATVIRTINTA

Šilalės rajono savivaldybės administracijos direktoriaus 2021 m. sausio 25 d. įsakymu Nr. DĮV-144

**KALTINĖNŲ SENIŪNIJOS VALYTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Kaltinėnų seniūnijos valytojas (toliau – valytojas) yra darbuotojas, dirbantis pagal darbo sutartį.

2. Pareigybės lygis – D.

3. Pareigybės pavaldumas – valytojastiesiogiai pavaldus Kaltinėnų seniūnijos seniūnui (toliau – Seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. išsilavinimo ar profesinės kvalifikacijos reikalavimai netaikomi;

4.2. išmanyti saugos darbe reikalavimus, darbo priemonių paskirtį, jų naudojimo galimybes ir būdus, dezinfekcijos priemonių paskirtį, jų vartojimo būdą;

4.3. išmanyti Vidaus darbo tvarkos taisykles, darbo saugos reikalavimus, seniūno sakymus, seniūnijos nuostatus ir šį pareigybės aprašymą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. plauna grindis ir išneša šiukšles iš seniūnijos kabinetų, salės, vidaus tualeto, laiptinės vestibiulio;

5.2. rankiniu būdu šluosto dulkes nuo stalų, kėdžių ir kito inventoriaus, valo langus ir sienas;

5.3. sutvarko darbo inventorių ir sandėliuoja jį nustatytoje patalpoje;

5.4. baigus darbą, patikrina ar nėra paliktų įjungtų elektros prietaisų, išjungia elektrą, užrakina kabinetų duris, įjungia signalizaciją;

5.5. prekyvietės teritorijoje renka šiukšles nuo prekyvietės aikštelės ir šaligatvių, esančių prie aikštelės;

5.6. žiemą valo sniegą nuo prekyvietės stogo, nuo prekyvietės aikštelės ir šaligatvių, o esant slidžiai dangai žvyru barsto priklausomą teritoriją;

5.7. rudenį šluoja medžių lapus ir surenka kitas šiukšles;

5.8. vasarą prižiūri ir laisto seniūnijos kiemo gėlyną, šluoja fasadinę kiemo dalį;

5.9. vykdo kitus nenuolatinio pobūdžio seniūno pavedimus ir įpareigojimus, savo kompetencijos ribose.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. švarą ir sanitarinę tvarką paskirtose prižiūrėti patalose, tvarkomoje teritorijoje;

6.2. saugos darbe, priešgaisrinės saugos, elektros saugos reikalavimų vykdymą;

6.3. teisingą darbo laiko naudojimą;

6.4. darbo drausmės ir Vidaus tvarkos taisyklių laikymąsi;

6.5. savo funkcijų netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_

(data)